Jean-Louis Barrault

Jean-Louis Barrault (født 1910 i Le Vésinet i Yvelines, død 1994 i Paris) var en fransk skuespiller, mimeartist og regissør. Han scenedebuterte i 1931. Fra 1940 til 1974 var han engasjert ved Comédie-Française og i 1947 grunnla han sammen med sin hustru Madeleine Renaud teaterkompaniet «Compagnie Madeleine Renaud – Jean-Louis Barrault».

Barrault ble i 1959 utnevnt til direktør og leder for Théatre de France, en stilling han ble tvunget til å forlate i 1968 på grunn av sin holdning under studenturolighetene i mai samme år. Han var en av Frankrikes mest framtredende og anerkjente skuespillere. I tillegg til teateretkarrieren medvirket han i et stort antall filmer; mest kjent er Paradisets barn, som hadde premiere i 1945.

Han døde av hjerteinfarkt i Paris 83 år gammel, og er begravd ved siden av sin hustru på Passy-kirkegården i Paris.

 Familie 
Barrault var onkel til skuespilleren Marie-Christine Barrault. 

 Referanser 

Eksterne lenker 


Kategori:Franske regissører
Kategori:Franske skuespillere
Kategori:Personer fra departementet Yvelines
Kategori:Fødsler i 1910
Kategori:Dødsfall i 1994